Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Соња Налбанти-Димоска со службена легитимација број 28-0009 и Александра Божиновска со службена легитимација број 28-0011 изврши редовен инспекциски надзор над субјектот на инспекцискиот надзор Приватна установа за социјална заштита на стари лица Шелтер домување – Подружница Резиденција Дабески - Лукс, Скопје со седиште на ул. Тодор Паница бр.2, Кисела Вода, Скопје, застапувана од Даниела Дабеска – Директор на установата и со Записник ИП1 број 16-270 од 16.10.2024 година ја утврди фактичката состојба и врз основа на член 338 од Законот за социјалната заштита („Службен весник на РСМ” број 104/19, 146/19, 275/19, 302/2020, 311/2020, 163/2021, 294/21, 99/22, 236/22 и 65/23) (во натамошниот текст: Законот) го донесе следното:

**Р Е Ш Е Н И Е**

Се наредува на Даниела Дабеска –Управител на Приватната установа за социјална заштита а стари лица „Шелтер домување -подружница Резиденција Дабески-лукс“-Скопје (во натамошниот текст: Установата), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Установата ПУСЗ Шелтер домување– Подружница Резиденција Дабески - Лукс, Скопје со дозволен капацитет за смесување до 35 лица, да вработи 1 одговорен работник во смена (медицинаска сестра-ССС), согласно член 171 од Законот, член 16 од Законот за установите и член 17 став 1 точка 1 алинеја 2 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица (,,Службен весник на Република Македонија,, бр.125\15).

**Рок за извршување на изречената инспекциска мерка изнесува 90 дена од приемот на решението и постојано.**

2. Установата со дозволен капацитет за смесување до 35 лица и сопствена кујна, да вработи 1 готвач (ВКВ/ССС), согласно член 171 од Законот, член 16 од Законот за установите и член 18 став 2 алинеја 1 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица(,,Службен весник на Република Македонија,, бр.125\15).

**Рок за извршување на изречената инспекциска мерка изнесува 90 дена од приемот на решението и постојано.**

3. Установата, да вработи лице за чистење и тоа едно лице на 400 м2 (станбени единици, заеднички простории, санитарно-хигиенски простории, дворни површини и други отворени површини, согласно член 171 од Законот и член 18 став 1 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица (,,Службен весник на Република Македонија,, бр.125\15).

**Рок за извршување на изречената инспекциска мерка изнесува 90 дена од приемот на решението и постојано.**

4. Установата да обезбеди правилна исхрана на сместените подвижни и неподвижни корисници преку обезбедување на редовен број на дневни оброци, и тоа: појадок, ручек, ужина и вечера, во согласност со количините на енергетски, хранливи и заштитни материи препорачани од Светската здравствена организација. Менито да биде достапно на увид на сместените корисници во трпезаријата каде што се послужува храната и на него да стои периодот во кој ќе се применува, согласно член 94 од Законот и член 14, 15 и 16 од Правилникот за нормативите за целодневна исхрана на корисниците во установите за институционална социјална заштита(,,Службен весник на Република Македонија,, бр.87\15).

**Рок за извршување на изречената инспекциска мерка е 10 дена од денот на добивање на решението.**

5. Раководното или друго овластено лице во установата за социјална заштита е должно веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Соња Налбанти-Димоска со службена легитимација број 28-0009 и Александра Божиновска со службена легитимација број 28-0011 изврши редовен инспекциски надзор над субјектот на инспекциски надзор Приватната установа за социјална заштита а стари лица „Шелтер домување -подружница Резиденција Дабески-лукс“-Скопје со седиште на ул. Тодор Паница бр.2, Кисела Вода, Скопје, застапувана од Даниела Дабеска, во постапката за остварување и користење на услугата на вон-семејна социјална заштита-сместување во установа за стари лица, при што за констатирани недостатоци и неправилности состави Записник ИП1 број 16-270 од 16.10.2024 година.

     За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот. Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-270 на 24.10.2024 година.

Инспектори за социјална заштита:

Соња Налбанти-Димоска

Александра Божиновска